ทลายเว็บพนันออนไลน์จับได้ 8 เงินหมุนเวียน 200 ล้าน
ตำรวจแกะรอยนาน 2 เดือน เซิร์ฟเวอร์แอบปอยเปต,ตำรวจบุกทลายเว็บไซต์พนันออนไลน์ www.i99bet.net รวบเจ้าของและผู้ร่วมขบวนการ 8 คน สืบสวนนาน 2 เดือน จนพบว่า เลี่ยงกฎหมายไปตั้งเซิร์ฟเวอร์อยู่ที่ปอยเปต ประเทศกัมพูชา แต่ลูกค้าส่วนใหญ่เป็นไทยเข้าไปเล่น ตรวจสอบเส้นทางการเงินช่วง 6 เดือน มีเงินหมุนเวียนถึง 200 ล้านบาท เหลือผู้ร่วมขบวนการที่ถูกออกหมายจับแล้วอีก 4 คน กำลังล่า,ทลายบ่อนออนไลน์รายใหญ่เปิดเผยขึ้นที่ห้องประชุม ศปก.สน.ประเวศ เมื่อเวลา 11.00 น.วันที่ 16 ม.ค. พล.ต.ต.ธีระพงษ์ วงษ์รัฐพิทักษ์ ผบก.น.4 พล.ต.ต.วรพงษ์ ทองไพบูลย์ ผบก.ทท.1 พ.ต.อ.ศารุต แขวงโสภา รอง ผบก.ทท.1 พ.ต.อ. ศราวุธ ตันกุล ผกก.2 บก.ทท.1 พ.ต.อ.วรพจน์ รุ่งกระจ่าง ผกก.สส.บก.น.4 พ.ต.อ.อลงกรณ์ ศิริสงคราม ผกก.สน.ประเวศ แถลงจับกุมผู้ต้องหาเปิดเว็บพนันออนไลน์รวม 8 คนประกอบด้วย นายกฤตภพ ชีธรรมรัตน์ อายุ 41 ปี น.ส.ทิพย์สุวรรณ โชคชัย อายุ 25 ปี นายลิขิต ท้ายปาก อายุ 26 ปี น.ส. ชลธิชา ภูผิวผา อายุ 29 ปี น.ส.ชุติกาญจน์ สาระสิงห์ อายุ 27 ปี น.ส.กรรณิกา ปั่นแปง อายุ 37 ปี น.ส.สมฤทัย เอี่ยมสะอาด อายุ 32 ปี และนายอดิศร เจริญกิจไพเลิศ อายุ 28 ปี ตามหมายจับศาลจังหวัดพระโขนงที่ 4 7 8 9 11 12 13 และ 14/2562 ลงวันที่ 15 ม.ค.2562 ฐานร่วมกันจัดให้เล่นหรือทำอุบายล่อ ช่วยประกาศโฆษณา หรือชักชวนทางตรงหรือทางอ้อม ให้ผู้อื่นเล่นหรือเข้าพนันทายผลฟุตบอลผ่านอินเตอร์เน็ตโดยผิดกฎหมาย เป็นอั้งยี่ และมีส่วนร่วมในองค์กรอาชญากรรมข้ามชาติ พร้อมของ กลางสมุดบัญชีและบัตรเอทีเอ็มจำนวนมาก,สืบเนื่องจากนโยบายรัฐบาล พล.อ.ประยุทธ์ จันทร์โอชา นายกรัฐมนตรี พล.อ.ประวิตร วงษ์สุวรรณ รองนายกรัฐมนตรี สั่งการให้สำนักงานตำรวจแห่งชาติ ดำเนินการปราบปรามการกระทำความผิดลักษณะนำเทคโนโลยีมาใช้ ต่อมาสืบสวนทราบว่า มีเว็บไซต์ที่จัดให้เล่นพนันผ่านระบบอินเตอร์เน็ตที่มีคนไทยเข้าไปเล่นจำนวนมาก ชื่อเว็บไซต์ www.i99bet.net มียอดเงินหมุนเวียน 6 เดือนกว่า 200 ล้านบาท จึงรวบรวมพยานหลักฐานจนทราบว่า เว็บไซต์นี้มีนายกฤตภพ ชีธรรมรัตน์ เป็นเจ้าของ ตั้งเซิร์ฟเวอร์อยู่ในประเทศเพื่อนบ้าน จึงรวบรวมพยานหลักฐานยื่นต่อศาลจังหวัดพระโขนงเพื่อออกหมายจับทั้งเครือข่าย ต่อมาจับกุมนายกฤตภพได้บริเวณลานจอดรถชั้น 3 ดี โรงพยาบาลพระรามเก้า แขวงบางกะปิ เขตห้วยขวาง กทม. เมื่อเวลา 13.40 น. วันที่ 15 ม.ค. ก่อนขยายผลจับกุมผู้ต้องหาที่เหลือ พร้อมยึดของกลางจากผู้ต้องหาทั้งหมด ประกอบด้วยสมุดบัญชี บัตรเอทีเอ็ม และเอกสารที่เกี่ยวข้อง,สำหรับผู้ต้องหากลุ่มนี้ชุดสืบสวนแกะรอยนานกว่า 2 เดือน จนพบว่าเครือข่ายมีด้วยกัน 12คน กระทำการรวมตัวเป็นลักษณะขบวนการแบ่งงานกันทำ เปิดเว็บไซต์บ่อนพนันออนไลน์ที่มีการพนันทุกชนิดให้เล่นมาแล้ว 2 ปี โดยมีนายกฤตภพเป็นเจ้าของเว็บไซต์ นายอดิศรทำหน้าที่เป็นคนเปิดบัญชีของเครือข่าย น.ส.ชลธิชา และ น.ส.สมฤทัย ทำหน้าที่รับเปิดบัญชีธนาคาร น.ส.กรรณิกา และ น.ส.ชุติกาญจน์ ทำหน้าที่ดูแลด้านการเงิน น.ส.ทิพย์สุวรรณและนายลิขิตแต่งตัวเป็นพนักงานทำงานที่ปอยเปต ประเทศกัมพูชา ขณะนี้จับกุมแล้ว 8 คนยังเหลือผู้ร่วมขบวนการอีก 4 คน หลังจากนี้ชุดสืบสวนจะขยายผลเครือข่าย และประสาน กสทช.รวมถึงหน่วยงานที่เกี่ยวข้องเพื่อปิดเว็บไซต์ นอกจากนี้จะประสานสำนักงาน ปปง.เพื่อดำเนินการยึดอายัดทรัพย์กลุ่มผู้ต้องหาต่อไป
ตำรวจบุกทลายเว็บไซต์พนันออนไลน์ www.i99bet.net รวบเจ้าของและผู้ร่วมขบวนการ 8 คน สืบสวนนาน 2 เดือน จนพบว่า เลี่ยงกฎหมายไปตั้งเซิร์ฟเวอร์อยู่ที่ปอยเปต ประเทศกัมพูชา
บ่อนออนไลน์,บุกทลายเว็บไซต์พนันออนไลน์,เว็บพนันออนไลน์,พนันฟุตบอล,ข่าวหน้า1,ข่าวทั่วไป